Օլգա Սերյաբկինա

Օլգա Յուրևնա Սերյաբկինա (ռուս.՝ О́льга Ю́рьевна Серя́бкина, ապրիլի 12, 1985(1985-04-12), Մոսկվա, ԽՍՀՄ), ռուս երգչուհի, կանացի «Սերեբրո» փոփ խմբի մենակատարուհի, խմբի երգերի մեծ մասի խոսքերի հեղինակ։ Հայտնի է Holy Molly մականունով


== Կենսագրություն ==


=== Վաղ տարիներ ===
Օլգա Յուրևնա Սերյաբկինան ծնվել է 1985 թվականի ապրիլի 12-ին Մոսկվայում։ Օլգայի ծնողներն արվեստագետ չեն եղել։ 6-7 տարեկանում սկսել է զբաղվել պարահանդեսային պարերով։ 17 տարեկանում ստացել է սպորտի վարպետի թեկնածուի կոչում և մասնակցել է միջազգային մրցույթների։ Ծնողները, մտածելով աղջկա հետագա ճակատագրի մասին շոու բիզնեսում, խորհուրդ են տալիս ստանալ ևս մեկ հիմնական կրթություն։ Այդ իսկ պատճառով Օլգա Սերյաբկինան, բացի արվեստի դպրոցի դիպլոմը, որտեղ սովորել էր էստրադային երգեցողության բաժնում, ինստիտուտում ստանում է նաև թարգմանչի դիպլոմ. նա կատարելապես տիրապետում է անգլերենի և գերմաներենի։


=== Գործունեություն «Սերեբրո» խմբում ===
Օլգա Սերյաբկինայի ստեղծագործական գործունեությունն սկսվել է 2002 թվականին։ Շոու բիզնեսում ուղին Սերյաբկինան սկսել է որպես պարուհի։ 2004-2006 թվականներին աշխատել է որպես երգիչ Իրակլի Պիրցխալավայի խմբի պարուհի և բեք վոկալիստ։ 2004 թվականին Օլգան ծանոթանում է Ելենա Տեմնիկովայի հետ և միանում է «Սերեբրո» խմբին։ Այդ ժամանակից սկսում է երգչուհու գործունեության բուռն զարգացումը։
2007 թվականին խումբը մասնակցում է «Եվրատեսիլին», ուր զբաղեցնում է 3-րդ տեղ։ Արդեն աղջկան ճանաչում էր ամբողջ երկիրը։ 2008 թվականից էլ Սերյաբկինան սկսում է խմբի համար երգի բառեր գրել։ Երգերի խոսքեր է հեղինակել նաև Մաքսիմ Ֆադեևի, Նարգիզի, Emin-ի, Կատյա Լելի, Լոլիտայի, Յուլիա Սավիչևայի, Գլյուկոզայի, Օլեգ Մայամիի, A-STUDIO-ի, «Մայակովսկի» խմբի և այլոց համար։


=== Անձնական գործունեություն ===
2015 թվականին սկզբին Օլգա Սերյաբկինան որոշում է, որ ժամանակն է զբաղվել անձնական գործունեությամբ փոփ-հիփ հոփ ոճում, միևնույն ժամանակ չի պատրաստվում հեռանալ «Սերեբրո» խմբից։ Աղջիկը վերցրեց Holy Molly մականունը, ապա փոխեց և դարձավ MOLLY: Իր երգերը Օլգան հեղինակում է ինքը։ Առաջին կոմպոզիցիան կոչվում է "Holy Molly" և ստեղծվել է Ֆադեևի հետ համատեղ։
2015 թվականի ամռանը Օլգա Սերյաբկինան նկարահանվեց «Ամենալավ օրը» կատակերգությունում, որտեղ գլխավոր դերում խաղում է դերասան Դմիտրի Նագիևը։ Օլգան՝ Դմիտրիի ընկերներից մեկը, ազնվորեն մասնակցել է լսումներին և ստացել դերը։
2017 թվականի փետրվարի 10-ին Մաքսիմ Ֆադեևի YouTube-ի պաշտոնական ալիքում դուրս եկավ Օլգայի բանաստեղծությունների ժողովածուի անոնսը, «Հազար М» անունը։ Հավաքածուի մեջ մեջ մտնում են նրա հեղինակած 54 բանաստեղծություն։ Հավաքածուի լուսընծայումը նախատեսվում է 2017 թվականի ապրիլի 3-ին։


== Անձնական կյանք ==
Երբ Օլգան որպես բեկ վոկալիստ աշխատում էր Իրակլի Պիրցխալավայի հետ, նա հաճախ էր երևում երգչի հետ հասարակական միջոցառումների և երաժշտական հավաքույթների ժամանակ։ Մամուլն սկսեց խոսել Օլգայի և Իրակլիի հարաբերությունների մասին։ Բայց խոսակցություններ այդպես էլ մնաց օդում։
Մինչև Molly ծրագրի սկիզբը երգչուհին տեսանյութ է նկարահանել DJ MEG-ի հետ։ Օլգայի և DJ MEG-ի մեծ թվով համատեղ լուսանկարներ առաջացրին խոսակցություններ նրանց սիրավեպի մասին։ Բայց DJ-ն ամուսնացած է, և նա ու Սերյաբկինան պնդում են, որ պարզապես ընկերներ են։
Օլգան խոստովանել է, որ ունի պեդիaֆոբիա (վախ փոքր երեխաներից)։ Սիրում է մեքենաներ։


== Սկավառակագրություն ==


=== «Սերեբրո» խմբի կազմում ===


=== Ստուդիական ալբոմներ ===
«ОпиумRoz» (2009)
«Mama Lover» (2012)
«Երեքի ուժը» (2016)


=== Սինգլներ ===
ОпиумRoz ալբոմ

«Mama Lover» ալբոմ

«Երեքի ուժը» ալբոմ

Նոր սինգլներ


== Վիդեոնկարահանում ==


=== «Սերեբրո» խմբում ===


=== «MOLLY» սոլո նախագիծ ===


== Ֆիլմագրություն և արվեստ ==


== Ծանոթագրություններ ==


== Աղբյուրներ ==
Serebro խումբը Ինստագրամում
Պաշտոնական կայք Archived 2010-04-04 at the Wayback Machine.


== Ծանոթագրություններ ==